**ΕΡΓΑΣΙΕΣ** **ΑΠΟΨΙΛΩΣΗΣ ΧΟΡΤΩΝ ΣΕ ΠΑΡΚΑ , ΠΛΑΤΕΙΕΣ , ΠΑΙΔΙΚΕΣ ΧΑΡΕΣ, ΑΛΣΗ ΚΑΙ ΛΟΙΠΩΝ ΚΟΙΝΟΧΡΗΣΤΩΝ ΧΩΡΩΝ**

**ΠΡΟΥΠΟΛΟΓΙΣΜΟΣ : 69.874,00€**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΛΑΡΙΣΑΣ**

**ΔΗΜΟΣ ΦΑΡΣΑΛΩΝ**

**ΤΕΧΝΙΚΗ ΠΕΡΙΓΡΑΦΗ**

Η παρούσα τεχνική περιγραφή, προϋπολογισμού 69.874,00 ευρώ με Φ.Π.Α. αφορά την παροχή υπηρεσίας για εργασίες αποψίλωσης και καθαρισμού χόρτων σε πλατείες παιδικές χαρές, άλση και γενικά κοινόχρηστους χώρους των δημοτικών ενοτήτων Ενιπέα, Πολυδαμαντα και Ναρθακίου Δήμου Φαρσάλων και της πόλεως των Φαρσάλων .

Θα πραγματοποιηθεί κοπή αγριόχορτων σε αρδευόμενους χώρους και μη, κούρεμα του χλοοτάπητα, κοπή των χόρτων με μηχανάκια και χλοοκοπτικές μηχανές, καθαρισμός του χώρου των φυτών και του περιβάλλοντα χώρου, κατά μήκος του περιαστικού δρόμου και όλων των κοινόχρηστων χώρων. Ιδιαίτερη προσοχή θα δοθεί στην είσοδο κάθε τοπικής κοινότητα οπού θα γίνεται κοπή πρανών εκατέρωθεν του δρόμου σε πλάτος 2,00 μέτρων τουλάχιστον και σε μήκος 500μ. Επίσης περιλαμβάνονται οι εργασίες συλλογής και φόρτωσης των προϊόντων κοπής και η εναπόθεση τους σε σημεία που θα υποδείξει η υπηρεσία. Τέλος, προβλέπονται οι εργασίες για το σκούπισμα των σημείων εκτέλεσης εργασιών με κατάλληλα σάρωθρα, ώστε να παραδίδεται ο χώρος καθαρός.

Όλες οι εργασίες θα γίνονται μετά από υπόδειξη της υπηρεσίας και την χρονική διαδοχή που αυτή θα υποδείξει. Η εκτέλεση των εργασιών αυτών γίνεται με κατάλληλα μηχανήματα και εργαλεία (τρακτέρ, μισινέζες, χλοοκοπτικές μηχανές κλπ.) και από εξειδικευμένο προσωπικό για αυτό λόγο οι ενδιαφερόμενοι θα πρέπει να διαθέτουν τους αναγκαίους πόρους ήτοι κατ’ ελάχιστον **: α)** ένα τρακτέρ με κλαδευτικό μηχάνημα δίσκων για κοπή κλαδιών ψηλών δέντρων και θάμνων με σκοπό την ανανέωση αυτών και την εξασφάλιση της αισθητικής και λειτουργικής παρουσίας τους στο χώρο όπου ζουν και αναπτύσσονται , **β)** ένα τρακτέρ με ανακλυνομενο καταστροφέα μήκους τουλάχιστον 1,5m για την κοπή χόρτων **γ)** τέσσερα χλοοκοπτκα τρακτέρ (ένα για κάθε Δημοτική Ενότητα) για την κοπή χλοοτάπητα σε κοινοχρήστους χώρου (πλατείες, πάρκα κλπ) όπως επίσης και **δ)** δυοχειροκίνητα τροχοφόρα μηχανήματα κοπής γκαζόν και **ε)** δέκα χορτοκοπτικά χειρός κοπής χόρτων πεζού χειριστή. Επίσης **ζ)** δυο αλυσοπρίονα **η)** δυο μπορντουροκόφτες **θ)** δυο φυσητήρες για εργασίες που θα προκύψουν. Όλες οι εργασίες θα γίνονται μετά από υπόδειξη της υπηρεσίας και την χρονική διαδοχή που αυτή θα υποδείξει, (4 επαναλήψεις).

Τέλος στα νεκροταφεία του Δήμου θα γίνουν εργασίες κοπής και απομάκρυνσης των χόρτων και φόρτωση και μεταφορά τυχόν υφιστάμενων σκουπιδιών. Η τιμή που αναφέρεται στο άρθρο 4 του προϋπολογισμού, ανά τεμάχιο, αφορά όλες τις εργασίες καθαρισμού ενός (1) νεκροταφείου.

Άριστη συνεργασία με την υπηρεσία πρασίνου της Τ.Υ.Δ. Φαρσάλων ,τους τοπικούς προέδρους των κοινοτήτων και απόλυτη τήρηση του προγράμματος ανα Δημοτική Ενότητα και τοπική κοινότητα.

Σε περίπτωση πρόκλησης ζημιάς ή βλάβης ο ανάδοχος υποχρεούται στην αποκατάστασή της το συντομότερο δυνατόν και οι δαπάνες βαρύνουν αυτόν. Τα μηχανήματα και οχήματα που θα χρησιμοποιηθούν για την εκτέλεση των εργασιών είτε θα είναι ιδιόκτητα είτε θα μισθώνονται από τρίτους.

Λαμβάνονται όλα τα απαραίτητα προστατευτικά μέτρα ασφαλείας για την αποφυγή ατυχημάτων στο εργαζόμενο εργατοτεχνικό προσωπικό, τους διερχόμενους πεζούς και τα σταθμευμένα οχήματα. Τοποθετούνται κατάλληλα μέσα σήμανσης εκτέλεσης εργασιών με ευθύνη του αναδόχου, τα οποία απομακρύνονται μετά την ολοκλήρωση των εργασιών – παρεχομένων υπηρεσιών.

Ο ανάδοχος υποχρεούται στην άμεση απόκριση και εκτέλεση εργασίας – παροχή υπηρεσίας κατόπιν εντολής και υποδείξεως της Υπηρεσίας, ιδιαίτερα δε σε περιπτώσεις έκτακτης ανάγκης ή περιστατικού.

Η συλλογή και η απομάκρυνση των προϊόντων κοπής γίνεται αυθημερόν με ευθύνη και δαπάνη του αναδόχου και η μεταφορά τους γίνεται σε χώρο που θα υποδείξει η Υπηρεσία.

Κατά τη μεταφορά πρέπει να λαμβάνεται μέριμνα με ευθύνη του αναδόχου για την κάλυψη των προς απόρριψη υλικών, ώστε να μην ρυπαίνουν τα σημεία από τα οποία διέρχονται τα οχήματα μεταφοράς τους και να μην υπάρχει κίνδυνος πτώσης τους από το όχημα, σε συμμόρφωση με την ισχύουσα νομοθεσία (Κ.Υ.Α. ΗΠ/50910/2727/16-12-2003) περί της διαχείρισης στερεών αποβλήτων και κατοχής άδειας συλλογής και μεταφοράς στερεών αποβλήτων.

Κατά τη διάρκεια της σύμβασης τηρείται ημερολόγιο παρεχομένων υπηρεσιών, με υποχρέωση και ευθύνη τήρησης και συμπλήρωσής του από τον ανάδοχο ή τον εκάστοτε επικεφαλή συνεργείου, στην περίπτωση σύστασης περισσοτέρων του ενός συνεργείων.

**Φάρσαλα 17/02/2021**

**ΘΕΩΡΗΘΗΚΕ ΣΥΝΤΑΧΘΗΚΕ**

**Η ΠΡΟΪΣΤΑΜΕΝΗ Τ.Υ.**

**ΜΗΤΑ ΕΛΕΝΗ ΧΡΗΣΤΟΣ ΚΟΚΑΛΗΣ**

**ΑΡΧΙΤΕΚΤΩΝ ΜΗΧΑΝΙΚΟΣ ΤΟΠΟΓΡΑΦΟΣ ΜΗΧΑΝΙΚΟΣ**